

# REPUBLIKA HRVATSKA

**BJELOVARSKO-BILOGORSKA ŽUPANIJA**

**UPRAVNI ODJEL ZA DRUŠTVENE DJELATNOSTI I OBRAZOVANJE**



KLASA: 602-04/21-01/1

URBROJ: 2103/1-18-22-3

Bjelovar, 11. siječnja 2022.

Na temelju članka 4. Pravilnika o stipendiranju studenata s područja Bjelovarsko-bilogorske županije (“Županijski glasnik” broj 6/18 i 11/21), Upravni odjel za društvene djelatnosti i obrazovanje Bjelovarsko-bilogorske županije raspisuje

 **NATJEČAJ**

**za dodjelu stipendija studentima na području Bjelovarsko-bilogorske županije**

 **za akademsku godinu 2021./2022.**

1. Pravo sudjelovanja u natječaju za dodjelu stipendije imaju studenti koji redovno studiraju na visokim učilištima u Republici Hrvatskoj na preddiplomskim i diplomskim sveučilišnim studijima, integriranim preddiplomskim i diplomskim sveučilišnim studijima, predidiplomskim stručnim studijima i specijalističkim diplomskim stručnim studijima, kao i s njima izjednačenim studijima u inozemstvu, državljani Republike Hrvatske, koji imaju prebivalište na području Bjelovarsko-bilogorske županije (najmanje 6 mjeseci prije objave ovog Natječaja).
2. Kandidati su dužni dostaviti slijedeće dokumente:
	* 1. Ispunjen i potpisan obrazac prijave na javni natječaj
		2. Potvrdu obrazovne ustanove o redovnom upisu na akademsku godinu sa naznakom smjera i studijske grupe
		3. Studenti I. godine preslik svjedodžbi svih razreda srednje škole i završnog ispita, preslik svjedodžbe o državnoj maturi
		4. Studenti II. i narednih godina studija prijepis ocjena položenih ispita za prethodne godine studija
		5. Preslik osobne iskaznice podnositelja prijave
		6. Uvjerenje o prebivalištu podnositelja prijave ne starije od 6 mjeseci
		7. Domovnica
		8. Potvrda o visini dohotka za prethodnu godinu nadležne Porezne uprave Ministarstva financija RH za sve članove kućanstva,
		9. Uvjerenje Hrvatskog zavoda za zapošljavanje za nezaposlene članove kućanstva
		10. Izjava o broju članova kućanstva
		11. Izjava podnositelja zahtjeva da nije istovremeno korisnik neke druge stipendije

Uz navedene dokumente ukoliko student ispunjava uvjete može dostaviti slijedeće dokumente koji se boduju:

- Potvrde i diplome sa natjecanja (međunarodnih i državnih). Ako učenik ili student ima više takvih diploma vrednuje se samo rezultat najvišeg ranga.

- Potvrdu, rješenje ili uvjerenje nadležnog tijela ako je student korisnik osobne invalidnine, ako je dijete poginulog ili nestalog hrvatskog branitelja iz Domovinskog rata, ako je dijete hrvatskog ratnog vojnog invalida iz Domovinskog rata u visini 80% invaliditeta i više, ako je dijete civilnih osoba s invaliditetom utvrđenom u visini 80% i više

- Uvjerenje da je dijete bez oba roditelja

- Potvrdu, rješenje ili uvjerenje nadležnog tijela ako je student dijete samohranog roditelja

- Potvrda da je u obitelji još jedan ili više studenata (sa fakulteta)

Studenti koji su završili srednju školu u inozemstvu ili koji studiraju na inozemnim visokoškolskim ustanovama dokumente na stranom jeziku moraju dostaviti prevedene od ovlaštenog sudskog tumača.

1. Za vrijeme primanja stipendije Bjelovarsko-bilogorske županije student ne može istovremeno korisititi druge stipendije.
2. Iznos stipendije je 1.000,00 kuna mjesečno, osim za studente koji studiraju na Medicinskom fakultetu i nakon diplomiranja stječu akademski naziv doktor/doktorica medicine visina stipendije iznosi 3.000,00 kuna mjesečno. Dodjeljena stipendija je nepovratna pod uvjetom da su izvršene sve obveze utvrđene ugovorom.
3. Prijave za Natječaj s potrebnom dokumentacijom dostavljaju se isključivo poštom na adresu:

**Bjelovarsko-bilogorska županija**

**Upravni odjel za društvene djelatnosti i obrazovanje**

**Dr. Ante Starčevića 8**

**43000 Bjelovar**

**s naznakom „ZA NATJEČAJ – PRIJAVA ZA STUDENTSKU STIPENDIJU“**

1. Prijava s pripadajućom dokumentacijom dostavlja se u roku od 15 dana od dana objave Natječaja na web stranici [www.bbz.hr](http://www.bbz.hr) i oglasnoj ploči. Bjelovarsko-bilogorske županije.

Prijave se smatraju valjanim ako su podnesene u natječajnom roku, zajedno s dokumentacijom iz Natječaja.

Prijave s nepotpunom dokumentacijom ili prijave koje ne budu podnesene u propisanom roku neće se razmatrati.

Obrasci (prijava na natječaj, izjava o broju članova kućanstva, izjava studenta da nije istovremeno korisnik neke druge stipendije, privola) za prijavu nalaze se na stranicama Bjelovarsko-bilogorske županije [www.bbz.hr](http://www.bbz.hr) zajedno sa tekstom natječaja.

Rješenje o dodjeli studentske stipendije objavit će se na web stranici i oglasnoj ploči Bjelovarsko-bilogoske županije u roku od 30 dana od dana završetka natječaja.

**PROČELNICA**

**Andrea Prugovečki Klepac, prof.**